Tarybos reglamentas (EB) Nr. 398/94
1994 m. vasario 21 d.
iš dalies keičiantis Reglamentą (EEB) Nr. 3433/91 dėl importuojamų pakartotinai neužpildomų dujinių kišeninių žiebtuvėlių su akmenukais, kurių kilmės šalys yra Japonija, Kinijos Liaudies Respublika, Korėjos Respublika ir Tailandas, apmokestinimo galutiniu antidempingo muitu ir laikino antidempingo muito surinkimo
EUROPOS SĄJUNGOS TARYBA,
atsižvelgdama į Europos bendrijos steigimo sutartį,
atsižvelgdama į 1988 m. liepos 11 d. Tarybos reglamentą (EEB) Nr. 2423/88 dėl apsaugos nuo importo dempingo kaina bei subsidijuoto importo iš Europos Bendrijos narėmis nesančių valstybių [1], ypač jo 12 straipsnį,
atsižvelgdama į Komisijos pasiūlymą, pateiktą po konsultacijų su Patariamuoju komitetu vadovaujantis pirmiau minėtu reglamentu,
kadangi:
A. Laikinosios priemonės
(1) Vadovaudamasi Reglamentu (EEB) Nr. 3433/91 [2], Taryba nustatė laikiną antidempingo muitą už pakartotinai neužpildomų dujinių kišeninių žiebtuvėlių su akmenukais, kurių kilmės šalys yra Japonija, Kinijos Liaudies Respublika, Korėjos Respublika ir Tailandas, importą. Vadovaudamasi Sprendimu 91/604/EEB [3], Komisija priėmė Tailando gamintojo Thai Merry Co. Ltd, kurio importuojami gaminiai išimties tvarka buvo neapmokestinti antidempingo muitais, pasiūlymą,
(2) 1993 m. rugpjūčio 18 d. Thai Merry Co. Ltd raštu atšaukė savo pasiūlymą. Atitinkamai vadovaudamasi Reglamentu (EEB) Nr. 2957/93 [4], Komisija nustatė laikiną muitą už Tailando kilmės pakartotinai neužpildomus dujinius kišeninius žiebtuvėlius su akmenukais, importuojamus į Bendriją, klasifikuojamus taikant KN kodą ex96131000 (Taric kodas 96131000*10) ir gaminamus Thai Merry Co. Ltd (papildomas Taric kodas 8740).
B. Tolesnė procedūra
(3) Po laikino antidempingo muito nustatymo, remiantis suinteresuotų šalių prašymais, joms buvo suteikta galimybė būti išklausytoms Komisijos akivaizdoje ir išsakyti savo nuomonę.
(4) Dėl Thai Merry Co. Ltd pasiūlymo atšaukimo nebuvo pateikta jokių naujų argumentų. Dėl to Taryba patvirtina Reglamente (EEB) Nr. 2957/93 nurodytus susijusius faktus.
Be to, Taryba neturi pagrindo manyti, kad būtina keisti galutines išvadas, nustatytas tyrimo, po kurio buvo priimtas Reglamentas (EEB) Nr. 3433/91, metu. Šiuo atveju nė viena suinteresuota šalis nepateikė jokių naujų argumentų.
C. Muitai
(5) Atsižvelgiant į tai, kad valstybės mastu bendrasis muitas buvo nustatytas Reglamentu (EEB) Nr. 3433/91 įvertinus aplinkybes, susijusias su Thai Merry Co. Ltd, šiame reglamente būtina padaryti tik vieną pakeitimą, t. y. panaikinti Thai Merry Co. Ltd taikomą atleidimą nuo šio muito.
D. Laikinų muitų surinkimas
(6) Be to, atsižvelgiant į nustatytą dempingo skirtumą ir Bendrijos gamintojams padarytos žalos dydį, būtina galutinai surinkti visus muitus, užtikrintus laikinuoju antidempingo muitu,
PRIĖMĖ ŠĮ REGLAMENTĄ:
1 straipsnis
Panaikinama Reglamento (EEB) Nr. 3433/91 1 straipsnio 3 dalis.
2 straipsnis
Sumos, užtikrintos laikinuoju muitu, nustatytu vadovaujantis Reglamentu (EEB) Nr. 2957/93, yra galutinai surenkamos.
3 straipsnis
Šis reglamentas įsigalioja kitą dieną nuo jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1994 m. vasario 21 d.